না আমার নিজের কোনও আয় ছিল, না ধনী বাড়ির সন্তান ছিলাম যে চাইলেই প্রজেক্টটা শুরুর জন্য টাকা পাব। একটাই রাস্তা ছিল, ওই ১৫ বছর বয়সেই যেভাবেই হোক রোজগারের রাস্তা বের করতে হবে। তিকোণা, একটা ইন্টারনেট সার্ভিস প্রোভাইডার। এখানেই কাজ শুরু করি। বাড়ির দরজায় দরজায় গিয়ে সেলসম্যানের কাজ ছিল। খুব ছোট্ট কাজ, অনেকে অবজ্ঞা করত বটে।কিন্তু আমার স্বপ্নের এনজিও করতে ওইটুকুনিই আমার জন্য যথেষ্ট ছিল। জানতাম, এই সময় ঠিকঠাক লোকের সঙ্গে যোগাযোগ রাখাটাও খুব জরুরি । দিল্লিতে এক অ্যাডভোকেটের সঙ্গে আলাপ হয় যিনি আমার এনজিওর রেজিস্ট্রেশন এবং অন্যান্য কাগজপত্র করিয়ে দেওয়ার জন্য তৈরি ছিলেন। কিন্তু দিল্লি যাওয়া এবং সেখানে থাকার ব্যবস্থা করা কঠিন হয়ে পড়েছিল। নিজের জায়গায় ফিরে এলাম। নিজের শহর ইন্দোরে সাহায্য পাওয়ার একটা ব্যবস্থা করে ফেললাম। লড়াইয়ের রাস্তা কঠিন এবং দীর্ঘ ছিল। কিন্তু শেষটা ভালোই ছিল। ২ বছর পর কাগজে কলমে আমার এনজিও হল এবং প্রথম ক্যাম্পেইনও শুরু হয়ে গেল।